
Έχοντας υπόψη : 

α) Τις διατάξεις του άρθρου 13του Ν. 1400/1973 «Περί 
καταστάσεως των Αξιωματικών των Ενόπλων Δυνάμεων» 
(ΦΕΚΑ' 114) 

β) Τις διατάξειςτου άρθρου 61 της Υπουργικής απόφα¬ 
σης ΥΕΘΑ 275366/1966 «Περί Οργανισμού Σχολής Ιπτα¬ 
μένων Αεροπορίας (ΣΙΑ)» (ΦΕΚ Β' 617). 

γ) Τις διατάξεις των άρθρων 54,60 και 61 του ΒΔ 370/1967 
«Περί Οργανισμού της Σχολής Ικάρων» (ΦΕΚΑ' 113). 

δ) Τις διατάξεις των άρθρων 16 και 17 του Ν. 2292/1995 
«Οργάνωση και Λειτουργία Υπουργείου Εθνικής Άμυνας, 
Διοίκηση και Έλεγχος των Ενόπλων Δυνάμεων και Άλλες 
Διατάξεις» (ΦΕΚΑ'35). 

ε) Τις διατάξεις των άρθρων 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚΑ' 137), όπως αυ¬ 
τό προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, Τροποποίηση των Διατά¬ 
ξεων του Ν. 1712/87 για τον Εκσυγχρονισμό των Επαγγελ¬ 
ματικών Οργανώσεων, των Εμπόρων, Βιοτεχνών και Λοι¬ 
πών Επαγγελματιών και Άλλες Διατάξεις» (ΦΕΚ Α' 154) και 
ετροποποιήθη με το άρθρο 1 παρ. 2α του Ν. 2469/1997 
«Περιορισμός και Βελτίωση της Αποτελεσματικότητας 
των Κρατικών Δαπανών και Άλλες Διατάξεις» (ΦΕΚ Α' 38). 

στ) Το γεγονός ότι δεν προκαλείται καμμιά επιβάρυνση 
στον κρατικό προϋπολογισμό. 

ζ) Την υπ’ αριθμ. 62/24.3.1999 Γνωμοδότηση του Ανώ¬ 
τατου Αεροπορικού Συμβουλίου (ΑΑΣ). 


η) Την υπ’ αριθμ. 344/99 Γνωμοδότηση του Συμβουλίου 
της Επικράτειας, μετά από πρόταση του Υπουργού Εθνι¬ 
κής Άμυνας. 

ΑΡΘΡΟ 1 

Αξιωματικοί Ιπτάμενοι 

1. Αξιωματικός Ιπτάμενος της Πολεμικής Αεροπορίας, 
τίθεται υπό κρίση πτητικής καταλληλότητας στις ακόλου¬ 
θες περιπτώσεις: 

α Όταν κατά τη διάρκεια της εκπαίδευσης του και ανε¬ 
ξάρτητα από το στάδιο της, η απόδοση του στις πτήσεις 
δεν πληροί τα κριτήρια επιτυχίας που καθορίζονται στην 
εκάστοτε ισχύουσα Διαταγή Εκπαίδευσης. 

β Όταν χειρίζεται αεροσκάφος (Α/Φ) ή ελικόπτερο (Ε/Π) 
και εκτελεί τις διαδικασίες, είτε στο έδαφος είτε στον αέ¬ 
ρα, με τρόπο που θέτει σε κίνδυνο την ασφαλή και επιτυ¬ 
χή εκτέλεση της αποστολής. 

γ. Όταν βαθμολογηθεί ΑΠΟΤΥΧΩΝ σε δύο (2) συνεχείς 
αξιολογήσεις ή εξετάσεις αέρος. 

δ. Όταν κατά τη διάρκεια της εκπαίδευσης του και ανεξάρ¬ 
τητα από το στάδιοτης, η απόδοση του στιςπτήσεις στον Εξο- 
μοιωτή Πτήσεων δεν πληροί τα κριτήρια επιτυχίας που καθο¬ 
ρίζονται στην εκάστοτε ισχύουσα Διαταγή Εκπαίδευσης. 

ε. Όταν για επαγγελματικά θέματα, αποτύχει σε δύο (2) 
συνεχείς γραπτές εξετάσεις ή αξιολογήσεις εδάφους, 
που διενεργούνται από Ανεξάρτητο Σμήνος / Μοίρα, Σμη¬ 
ναρχία / Πτέρυγα, Αρχηγείο ή Διοίκηση, ή το Γενικό Επι¬ 
τελείο Αεροπορίας (ΓΕΑ). 

στ. Όταν χαρακτηρισθεί πως έχει αποδεδειγμένα μειω¬ 
μένη πτητική έφεση, σε δύο (2) συνεχόμενα ή τρία (3) συ¬ 
νολικά Εξαμηνιαία Δελτία Χαρακτηρισμού Ιπταμένων. 

ζ. Όταν παρουσιάζει απειθαρχία κατά τις πτήσεις, από 
την οποία τέθηκε σε κίνδυνο η ασφάλεια προσωπικού ή 
υλικού, ή παρακωλύθηκε η ομαλή διεξαγωγή των πτήσε¬ 
ων ή η εκπαίδευση, ή κατ’ επανάληψη κατέληξε μάταιη η 
εκτέλεση της αποστολής, όπως, παράβαση των κανόνων 
και διαταγών πτήσης, κατ’ εξακολούθηση και χωρίς σο¬ 
βαρό λόγο παρέκκλιση από τις ειδικές διαταγές κατά την 
εκτέλεση συγκεκριμένης πτήσης και κατ’ εξακολούθηση 
άρνηση εκτέλεσης πτήσης χωρίς επαρκή αιτιολόγηση. 

η. Όταν εκφράζει εγγράφως απαρέσκεια για συγκεκρι¬ 
μένο τύπο Α/Φ ή Ε/Π ή γενικά για τις πτήσεις. 

θ. Όταν προσέλθει για πτήση υπό την επήρεια οινο¬ 
πνευματωδών ποτών ή άλλων ουσιών. Η επήρεια αυτή 
διαπιστώνεται από το Διοικητή Σμήνους, το Διοικητή ή τον 
Αξιωματικό Επιχειρήσεων-Εκπαίδευσης (ΑΕ) Ανεξάρτη- 

του Σμήνους / Μοίρας, ή το Διευθυντή Επιχειρήσεων-Εκ- 
παίδευσης (ΔΕΕ) ή τον Υποδιοικητή ή το Διοικητή της 
Σμηναρχίας / Πτέρυγας και βεβαιώνεται από το γιατρό 
της Μονάδας. 

2. Κατά τις περιπτώσεις των υποπαραγράφων Ια, 1 β, 1γ 
και 1δ του παρόντος άρθρου, η διαδικασία κρίσης της 
πτητικής καταλληλότητας του παραπεμπόμενου, που 
ακολουθείται είναι: 

α. Ο Διοικητής Σμηναρχίας/Πτέρυγας διακόπτει τις πτή¬ 
σεις του παραπεμπόμενου και συγκροτεί διμελή επιτρο¬ 
πή για να τον εξετάσει. 

β. Μετά την εξέταση συντάσσεται έκθεση και εφόσον ο 
παραπεμπόμενος που εξετάσθηκε κριθεί ομόφωνα ΕΠΙ¬ 
ΤΥΧΩΝ συνεχίζει τις πτήσεις. Σε διαφορετική περίπτωση 
ή έκθεση υποβάλλεται στο Αρχηγείο ή την αρμόδια Διοί¬ 
κηση και ο Αρχηγός Τακτικής Αεροπορίας ή ο Διοικητής 
της αρμόδιας Διοίκησης συγκροτεί τριμελή επιτροπή για 
τη συνέχιση της κρίσης πτητικής καταλληλότητας του πα¬ 
ραπεμπόμενου. 

γ. Μετά την εξέταση από τη τριμελή επιτροπή συντάσ- 
σεται έκθεση και εφόσον ο παραπεμπόμενος που εξετά¬ 
σθηκε κριθεί: 

(1) Ομόφωνα ΕΠΙΤΥΧΩΝ, συνεχίζει τις πτήσεις. 

(2) Από δύο (2) μέλη της τριμελούς επιτροπής ΕΠΙΤΥ¬ 
ΧΩΝ, η έκθεση η οποία περιλαμβάνει καιτη γνώμη της μει¬ 
οψηφίας, υποβάλλεται ιεραρχικά στο ΓΕΑ και ο Αρχηγός 
ΓΕΑ αφού λάβει υπόψη του τα σχόλια του Αρχηγείου ή 
της αρμόδιας Διοίκησης και την εισήγηση του αρμόδιου 
Κλάδου του ΓΕΑ, αποφασίζει για την εισαγωγή ή όχι του 
θέματος στο Ανώτατο Αεροπορικό Συμβούλιο (ΑΑΣ), το 
οποίο τελικά αποφαίνεται περί της πτητικής καταλληλό¬ 
τητας του παραπεμπόμενου. 

(3) Ομόφωναήαπόδύο (2) μέλη της τριμελούς επιτροπής 
ΑΠΟΤΥΧΩΝ, η έκθεση η οποία περιλαμβάνει καιτη γνώμη 
της τυχόν μειοψηφίας, υποβάλ\εται ιεραρχικά στο ΓΕΑ και 
εισάγεται το θέμα στο ΑΑΣ το οποίο τελικά αποφαίνεται πε¬ 
ρί της πτητικής καταλληλότητας του παραπεμπόμενου. 

3. Κατά την περίπτωση της υποπαραγράφου Ιετου πα¬ 
ρόντος άρθρου, η διαδικασία κρίσης της πτητικής καταλ¬ 
ληλότητας του παραπεμπομένου που ακολουθείται είναι: 

α. Ο Διοικητής Σμηναρχίας/Πτέρυγας διακόπτει τις πτή¬ 
σεις του παραπεμπομένου και υποβάλλει σχετική αναφο¬ 
ρά προς το Αρχηγείο ή την αρμόδια Διοίκηση, με την 
οποία αναφέρει τους λόγους της διακοπής πτήσεων και 
εισηγείται την παραπομπή του, υπό κρίση πτητικής κα¬ 
ταλληλότητας. 

β. Ο Αρχηγός Τακτικής Αεροπορίας ή ο Διοικητής της 
αρμόδιας Διοίκησης συγκροτεί τριμελή επιτροπή για την 
αξιολόγηση του παραπεμπομένου σε γραπτές εξετάσεις 
εδάφους σε όλα τα επαγγελματικά θέματα. 

γ. Μετά την εξέταση συντάσσεται έκθεση και εφόσον ο 
παραπεμπόμενος κριθεί: 

(1) ΕΠΙΤΥΧΩΝ, συνεχίζει τις πτήσεις. 

(2) ΑΠΟΤΥΧΩΝ, η έκθεση πτητικής ακαταλληλότητας 
υποβάλλεται ιεραρχικά στο ΓΕΑ και εισάγεται το θέμα στο 
ΑΑΣ το οποίο τελικά αποφαίνεται περί της πτητικής κα¬ 
ταλληλότητας του παραπεμπομένου. 

4. Κατά τις περιπτώσεις των υποπαραγράφων Ιστ, 1 ζ, 
1η και 1θ του παρόντος άρθρου, ο Διοικητής της Σμηναρ¬ 
χίας/Πτέρυγας διακόπτει τις πτήσεις του παραπεμπομέ¬ 
νου και συντάσσει ειδική έκθεση η οποία με συνημμένο το 
Φάκελο Εκπαίδευσης του παραπεμπομένου και κάθε άλ¬ 
λο απαραίτητο στοιχείο (όπως αναφορά, ιατρική έκθεση 


κλπ), υποβάλλεται ιεραρχικά στο ΓΕΑ και εισάγεται το θέ¬ 
μα στο ΑΑΣ το οποίο τελικά αποφαίνεται περί της πτητι¬ 
κής καταλληλότητας του παραπεμπομένου. 

5. Σε όλες τις παραπάνω περιπτώσεις που προβλέπεται 
συγκρότηση επιτροπής αξιολόγησης, τα μέλη της πρέπει: 

α. Να είναι σε βαθμό ανώτεροι ή αν αυτό δεν είναι δυ¬ 
νατό, αρχαιότεροι του εξεταζομένου. 

β. Να μην έχουν συμμετάσχει ξανά σε επιτροπή αξιολό¬ 
γησης του ίδιου εξεταζόμενου. 

γ. Της διμελούς επιτροπής να προέρχονται το μεν ένα 
από το Ανεξάρτητο Σμήνος/Μοίρα του εξεταζομένου, επι¬ 
λεγόμενο μεταξύ του Διοικητή ή ΑΕτου Ανεξάρτητου Σμή¬ 
νους/Μοίρας, ή των Διοικητών Σμήνους της Μοίρας, το δε 
άλλο μέλος εκτός του Ανεξάρτητου Σμήνους/Μοίρας. 

δ. Της τριμελούς επιτροπής να προέρχονται από άλλο 
Ανεξάρτητο Σμήνος/ Μοίρα του ίδιου τύπου Α/Φ ή Ε/Π, ή 
από τους αξιωματικούς Τυποποίησης-Αξιολόγησης της 
Σμηναρχίας/Πτέρυγας, ή από τους αξιολογητές αέροςτου 
Αρχηγείου ή της αρμόδιας Διοίκησης. Σε περίπτωση δε 
αδυναμίας συγκρότησης της επιτροπής, από άλλο κατάλ¬ 
ληλο αξιωματικό του Αρχηγείου ή της αρμόδιας Διοίκησης. 

6. Αξιωματικός Ιπτάμενος που τίθεται υπό κρίση πτητι¬ 
κής καταλληλότητας σύμφωνα με τις υποπαραγράφους 
Ια, 1β και Ιγτου παρόντος άρθρου, εξετάζεται στην κα¬ 
τηγορία ασκήσεων που απέτυχε και από κάθε μέλος της 
επιτροπής σε μία (1) πτήση αέρος ενώ σύμφωνα με την 
υποπαράγραφο 1δ σε μία (1) πτήση στον Εξομοιωτή Πτή¬ 
σεων από κάθε μέλος της επιτροπής. 

7. Στον υπό κρίση πτητικής καταλληλότητας αξιωματικό 
σύμφωνα με τις περιπτώσεις των υποπαραγράφων Ια, 1 β 
και 1 γ του παρόντος άρθρου, πριν από οποιαδήποτε πτή¬ 
ση αξιολόγησης και εφόσον αυτός δεν έχει πραγματοποι¬ 
ήσει πτήση εντός χρονικού διαστήματος δέκα (10) ημε¬ 
ρών, παρέχεται δυνατότητα εξάσκησης στον Εξομοιωτή 
Πτήσεων και μία (1) έως δύο (2) πτήσεις με διθέσιο Α/Φ ή 
Ε/Π με έμπειρο εκπαιδευτή επί του τύπου Α/Φ ή Ε/Π στον 
οποίο θα επακολουθήσει η αξιολόγηση. Στη περίπτωση 
που ο τύπος Α/Φ ή Ε/Π δεν διαθέτει διθέσιο, οι πτήσεις αυ¬ 
τές θο; είναι με μονοθέσιο Α/Φ ή Ε/Π με συνοδό έμπειρο εκ¬ 
παιδευτή επί του τύπου Α/Φ ή Ε/Π στον οποίο θα επακο¬ 
λουθήσει η αξιολόγηση. Για την περίπτωση της υποπαρα- 
γράφου 1δ του παρόντος άρθρου παρέχεται δυνατότητα 
εξάσκησης σε δύο (2) πτήσεις στον Εξομοιωτή Πτήσεων. 

8. Στον υπό κρίση πτητικής καταλληλότητας αξιωματικό 
σύμφωνα με την περίπτωση της υποπαραγράφου 1 ε του 
παρόντος-άρθρου, πριν από οποιαδήποτε γραπτή εξέτα¬ 
ση εδάφους και με σκοπό όπως ο παραπεμπόμενος προ¬ 
ετοιμαστεί κατάλληλα, παρέχεται χρονικό διάστημα του¬ 
λάχιστον ενός (1) μηνάς από την εξέταση που απέτυχε. 

9. Αξιωματικός Ιπτάμενος που τίθεται υπό κρίση πτητικής 
καταλληλότητας σύμφωνα με την υποπαράγραφο 1ε του 
παρόντος άρθρου, εξετάζεται από την επιτροπή σε ερωτη¬ 
ματολόγιο επαγγελματικών θεμάτων και ερωτηματολόγιο 
Ζωτικών Διαδικασιών Ανάγκης (ΒΟΙ_Ω ΡΑΩΕ), σύμφωνα με 
την εκάστοτε ισχύουσα Διαταγή Εκπαίδευσης. 

10. Οι αξιολογήσεις αέρος και εδάφους θα γίνονται με 
βάση τα κριτήρια απόδοσης (δΤΑΝϋΑΒΟδ) που καθορί¬ 
ζονται από τα εκάστοτε ισχύοντα Κανονισμό Τυποποίη- 
σης-Αξιολόγησης και Διαταγή Εκπαίδευσης για κάθε στά¬ 
διο εκπαίδευσης των Ιπταμένων. 

11. Αξιωματικός Ιπτάμενος που τελικά παραπέμπεται 
στο ΑΑΣ για κρίση πτητικής καταλληλότητας, καλείται να 
εκφράσει τις απόψεις του γραπτά, επί του αιτιολογικού 

της σχετικής εισήγησης του αρμόδιου Κλάδου του ΓΕΑ, 
οι οποίες τίθενται υπόψη του Συμβουλίου πριν από τη λή¬ 
ψη σχετικής απόφασης. 

12. Το ΑΑΣ αφού λάβει υπόψη του τις εκθέσεις των επι¬ 
τροπών αξιολόγησης, το Φάκελο Εκπαίδευσης του παρα- 
πεμπομένου, τα σχόλια όλων των αρμόδιων φορέων, την 
εισήγηση του αρμόδιου Κλάδου του ΓΕΑ και τις γραπτές 
απόψεις του παραπεμπομένου, αποφασίζει: 

α. Κατά τις περιπτώσεις των υποπαραγράφων Ια, 1 β, 
1 γ, 1δ και Ιετου παρόντος άρθρου, για το εάνοπαραπε- 
μπόμενος είναι: 

(1) Πτητικά κατάλληλος στον εξεταζόμενο τύπο Α/Φ. 

(2) Πτητικά κατάλληλος σε τύπο μεταφορικών Α/Φ ή 

Ε/Π. 

(3) Πτητικά ακατάλληλος. 

β. Κατά τις περιπτώσεις των υποπαραγράφων Ιστ, 1 ζ, 
1η και 1θ του παρόντος άρθρου, για το εάν ο παραπε- 
μπόμενος είναι: 

(1) Πτητικά κατάλληλος. 

(2) Πτητικά ακατάλληλος. 

13. Σε κάθε περίπτωση κρίσης πτητικής καταλληλότη¬ 
τας, οι εκθέσεις των επιτροπών αξιολόγησης και η από¬ 
φαση του ΑΑΣ τίθενται στο Φάκελο του παραπεμπόμενου. 

ΑΡΘΡΟ 2 
Ραδιοναυτίλοι 

1. Αξιωματικός, Ανθυπασπιστής ή Υπαξιωματικός Ραδιο- 
ναυτίλος της Πολεμικής Αεροπορίας τίθεται υπό κρίση 
πτητικής καταλληλότητας στις ακόλουθες περιπτώσεις: 

α. Όταν κατά τη διάρκεια της εκπαίδευσης του και ανε¬ 
ξάρτητα από το στάδιο της, η απόδοση του στις πτήσεις 
δεν πληροί τα κριτήρια επιτυχίας που καθορίζονται στην 
εκάστοτε ισχύουσα Διαταγή Εκπαίδευσης. 

β. Όταν από τα στοιχεία που έχουν υπολογισθεί και πα¬ 
ρασχεθεί από αυτόν στον κυβερνήτη του Α/Φ ή Ε/Π και γε¬ 
νικά από λαθεμένους υπολογισμούς του και ενέργειες, 
κατά την εκτέλεση μίας πτήσης, τέθηκε ή ήταν δυνατό να 
τεθεί σε κίνδυνο η ασφάλεια του πληρώματος και του Α/Φ 
ή Ε/Π ή η ολοκλήρωση της αποστολής. 

γ. Όταν βαθμολογηθεί ΑΠΟΤΥΧΩΝ σε δύο (2) συνεχείς 
αξιολογήσεις ή εξετάσεις αέρος. 

δ. Όταν κατά τη διάρκεια της εκπαίδευσης του και ανε¬ 
ξάρτητα από το στάδιο της, η απόδοση του στις πτήσεις 
στον Εξομοιωτή Πτήσεων δεν πληροί τα κριτήρια επιτυ¬ 
χίας που καθορίζονται στην εκάστοτε ισχύουσα Διαταγή 
Εκπαίδευσης. 

ε. Όταν για επαγγελματικά θέματα, αποτύχει σε δύο (2) 
συνεχείς γραπτές εξετάσεις ή αξιολογήσεις εδάφους, 
που διενεργούνται από Ανεξάρτητο Σμήνος/Μοίρα, Σμη¬ 
ναρχία/Πτέρυγα, Αρχηγείο ή Διοίκηση, ή το ΓΕΑ. 

στ. Όταν χαρακτηρισθεί πως έχει αποδεδειγμένα μειω¬ 
μένη πτητική έφεση, σε δύο (2) συνεχόμενα ή τρία (3) συ¬ 
νολικά Εξαμηνιαία Δελτία Χαρακτηρισμού Ραδιοναυτίλων. 

ζ. Όταν παρουσιάζει απειθαρχία κατά τις πτήσεις, από 
την οποία τέθηκε σε κίνδυνο η ασφάλεια προσωπικού ή 
υλικού, ή παρακωλύθηκε η ομαλή διεξαγωγή των πτήσε¬ 
ων ή η εκπαίδευση, ή κατ’ επανάληψη κατέληξε μάταιη η 
εκτέλεση της αποστολής, όπως, πλημμελής εκτέλεση 
των καθηκόντων του σε πτήση, ή άρνηση εκτέλεσης των 
καθηκόντων του, ή άρνηση εκτέλεσης πτήσης χωρίς 
επαρκή αιτιολόγηση. 

η. Όταν εκφράζει εγγράφως απαρέσκεια για συγκεκρι¬ 
μένο τύπο Α/Φ ή Ε/Π ή γενικά για τις πτήσεις. 

θ. Όταν προσέλθει για πτήση υπό την επήρεια οινο¬ 
πνευματωδών ποτών ή άλλων ουσιών. Η επήρεια αυτή 


διαπιστώνεται από το κυβερνήτη του Α/Φ, το Διοικητή 
Σμήνους, το Διοικητή ή τον ΑΕ Ανεξάρτητου Σμήνους/ 
Μοίρας, ή το ΔΕΕ ή τον Υποδιοικητή ή το Διοικητή της 
Σμηναρχίας/Πτέρυγας και βεβαιώνεται από το γιατρό της 
Μονάδας. 

2. Κατά τις περιπτώσεις των υποπαραγράφων Ιο, 1β, 1γ 
και 1δ του παρόντος άρθρου, η διαδικασία κρίσης της 
πτητικής καταλληλότητας του παραπεμπόμενου που 
ακολουθείται είναι: 

α. Ο Διοικητής Σμηναρχίας/Πτέρυγας διακόπτει τις πτή¬ 
σεις του παραπεμπόμενου και συγκροτεί τριμελή επιτρο¬ 
πή, από ένα (1) αξιωματικό Ιπτάμενο και δύο (2) αξιωματι¬ 
κούς Ραδιοναυτίλους για να τον εξετάσει. 

β. Μετά την εξέταση συντάσσεται έκθεση και εφόσον ο 
παραπεμπόμενος που εξετάσθηκε κριθεί: 

(1) Ομόφωνα ΕΠΙΤΥΧΩΝ, συνεχίζει τις πτήσεις. 

(2) Από δύο (2) μέλη της τριμελούς επιτροπής ΕΠΙΤΥ¬ 
ΧΩΝ, η έκθεση η οποία περιλαμβάνει και τη γνώμη της 
μειοψηφίας, υποβάλλεται ιεραρχικά στο ΓΕΑ και ο Αρχη¬ 
γός ΓΕΑ αφού λάβει υπόψη του τα σχόλια του Αρχηγείου 
ή της αρμόδιας Διοίκησης και την εισήγηση του αρμόδιου 
Κλάδου του ΓΕΑ, αποφασίζει για την εισαγωγή ή όχι του 
θέματος στο ΑΑΣ, το οποίο τελικά αποφαίνεται περί της 
πτητικής καταλληλότητας του παραπεμπόμενου. 

(3) Ομόφωνα ή από δύο (2) μέλη της τριμελούς επιτρο¬ 
πής ΑΠΟΤΥΧΩΝ, η έκθεση η οποία περιλαμβάνει και τη 
γνώμη της τυχόν μειοψηφίας, υποβάλλεται ιεραρχικά στο 
ΓΕΑ και εισάγεται το θέμα στο ΑΑΣ το οποίο τελικά απο- 
φαίνεται περί της πτητικής καταλληλότητας του παραπε¬ 
μπόμενου. 

3. Κατά την περίπτωση της υποπαραγράφου 1ε του πα¬ 
ρόντος άρθρου, η διαδικασία κρίσης της πτητικής καταλ¬ 
ληλότητας του παραπεμπομένου που ακολουθείται είναι: 

α. Ο Διοικητής Σμηναρχίας/Πτέρυγας διακόπτει τις πτή¬ 
σεις του παραπεμπόμενου και υποβάλλει σχετική αναφο¬ 
ρά προς το Αρχηγείο ή την αρμόδια Διοίκηση, με την 
οποία αναφέρει τους λόγους της διακοπής πτήσεων και 
εισηγείταιτην παραπομπή του υπό κρίση πτητικής καταλ¬ 
ληλότητας. 

β. Ο Αρχηγός Τακτικής Αεροπορίας ή οΔιοικητήςτης αρ¬ 
μόδιας Διοίκησης συγκροτεί τριμελή επιτροπή από ένα (1) 
αξιωματικό Ιπτάμενο και δύο (2) αξιωματικούς Ραδιοναυτί- 
λους, για την αξιολόγηση του παραπεμπομένου σε γρα¬ 
πτές εξετάσεις εδάφους σε όλα τα επαγγελματικά θέματα. 

γ. Μετά την εξέταση συντάσσεται έκθεση και εφόσον ο 
παραπεμπόμενος κριθεί: 

(1) ΕΠΙΤΥΧΩΝ, συνεχίζει τις πτήσεις. 

(2) ΑΠΟΤΥΧΩΝ, η έκθεση πτητικής ακαταλληλότητας 
υποβάλλεται ιεραρχικά στο ΓΕΑ και εισάγεται το θέμα στο 
ΑΑΣ το οποίο τελικά αποφαίνεται περί της πτητικής κα¬ 
ταλληλότητας του παραπεμπόμενου. 

4. Κατά τις περιπτώσεις των υποπαραγράφων 
Ιστ, 1 ζ, ΙηκαιΙθτουπαρόντοςάρθρου,οΔιοικητήςΣμη- 
ναρχίας/Πτέρυγας διακόπτει τις πτήσεις του παραπεμπο¬ 
μένου και συντάσσει ειδική έκθεση η οποία με συνημμένο 
το Φάκελο Εκπαίδευσης του παραπεμπομένου και κάθε 
άλλο απαραίτητο στοιχείο (πχ αναφορά, ιατρική έκθεση 
κλπ), υποβάλλεται ιεραρχικά στο ΓΕΑ και εισάγεται το θέ¬ 
μα στο ΑΑΣ το οποίο τελικά αποφαίνεται περί της πτητι¬ 
κής καταλληλότητας του παραπεμπομένου. 

5. Σε όλες τις παραπάνω περιπτώσεις που προβλέπεται 
συγκρότηση επιτροπής αξιολόγησης, τα μέλη της πρέπει: 

α. Να είναι σε βαθμό ανώτεροι ή αν αυτό δεν είναι δυ¬ 
νατό, αρχαιότεροι του εξεταζομένου. 




238 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


β. Να μην έχουν συμμετάσχει ξανά σε επιτροπή αξιολό¬ 
γησης του ίδιου εξεταζόμενου. 

γ. Να προέρχονται από το Ανεξάρτητο Σμήνος/Μοίρα 
του εξεταζομένου. Ο Ιπτάμενος επιλέγεται μεταξύ του Δι¬ 
οικητή ή ΑΕ ή Διοικητή Σμήνους. 

δ Ο δεύτερος Ραδιοναυτίλος να προέρχεται εκτός του 
Ανεξάρτητου Σμήνους/Μοίρας επιλεγόμενος μεταξύ των 
Αξιολογητών Αέρος του Αρχηγείου ή της Διοίκησης ή των 
Αξιωματικών Τυποποίησης-Αξιολόγησης της αντίστοιχης 
Σμηναρχίας/Πτέρυγας ή από άλλο Ανεξάρτητο Σμή- 
νος/Μοίρατου ίδιου τύπου Α/Φ ή Ε/Π. 

ε. Σε περίπτωση δε αδυναμίας συγκρότησης της επι¬ 
τροπής, από άλλο κατάλληλο αξιωματικό του Αρχηγείου 
ή της Διοίκησης. 

6. Αξιωματικός, ανθυπασπιστής ή υπαξιωματικός Ρα- 
διοναυτίλος που τίθεται υπό κρίση πτητικής καταλληλό¬ 
τητας σύμφωνα μετις υποπαραγράφους 1 α, 1 β και 1 γτου 
παρόντος άρθρου, εξετάζεται στην κατηγορία ασκήσεων 
που απέτυχε και από όλα τα μέλη της επιτροπής σε μία (1) 
πτήση αέρος ενώ σύμφωνα με την υποπαράγραφο 1δ σε 
μία (1) πτήση στον Εξομοιωτή Πτήσεων. 

7. Στον υπό κρίση πτητικής καταλληλότητας αξιωματι¬ 
κό, ανθυπασπιστή ή υπαξιωματικό Ραδιοναυτίλο σύμφω¬ 
να με τις περιπτώσεις των υποπαραγράφων Ια, 1 β και 1 γ 
του παρόντος άρθρου, πριν από οποιαδήποτε πτήση 
αξιολόγησης και εφόσον αυτός δεν έχει πραγματοποιή¬ 
σει πτήση εντός χρονικού διαστήματος δέκα (10) ημερών, 
παρέχεται δυνατότητα εξάσκησης στον Εξομοιωτή Πτή¬ 
σεων και μία (1) έως δύο (2) πτήσεις με έμπειρο εκπαι¬ 
δευτή επί του. τύπου Α/Φ ή Ε/Π στον οποίο θα επακολου¬ 
θήσει η αξιολόγηση. Για την περίπτωση της υποπαρα- 
γράφου 1 δ του παρόντος άρθρου παρέχεται δυνατότητα 
εξάσκησης σε δύο (2) πτήσεις στον Εξομοιωτή Πτήσεων. 

8. Στον υπό κρίση πτητικής καταλληλότητας αξιωματι¬ 
κό, ανθυπασπιστή ή υπαξιωματικό Ραδιοναυτίλο σύμφω¬ 
να με την περίπτωση της υποπαραγράφου 1ε του παρό¬ 
ντος άρθρου, πριν από οποιαδήποτε γραπτή εξέταση 
εδάφους και με σκοπό όπως ο παραπεμπόμενος προετοι¬ 
μαστεί κατάλληλα, παρέχεται χρονικό διάστημα τουλάχι¬ 
στον ενός (1) μηνός από την εξέταση που απέτυχε. 

9. Αξιωματικός, ανθυπασπιστής ή υπαξιωματικός Ρα- 
διοναυτίλος που τίθεται υπό κρίση πτητικής καταλληλό¬ 
τητας σύμφωνα με την υποπαράγραφο 1ε του παρόντος 
άρθρου, εξετάζεται από την επιτροπή σε ερωτηματολό¬ 
γιο επαγγελματικών θεμάτων και ερωτηματολόγιο Ζωτι¬ 
κών Διαδικασιών Ανάγκης (Β0Ι_0 ΡΑΘΕ), σύμφωνα με την 
εκάστοτε ισχύουσα Διαταγή Εκπαίδευσης. 

10. Οι αξιολογήσεις αέρος και εδάφους θα γίνονται με 
βάση τα κριτήρια απόδοσης (5ΤΑΝ0ΑΡ03) που καθορί¬ 
ζονται από τον εκάστοτε ισχύοντα Κανονισμό Τυποποίη- 
σης-Αξιολόγησης και τη Διαταγή Εκπαίδευσης για κάθε 
στάδιο εκπαίδευσης των Ραδιοναυτίλων. 

11. Αξιωματικός, ανθυπασπιστής ή υπαξιωματικός Ραδιο- 
ναυτίλος που τελικά παραπέμπεται στο ΑΑΣ για κρίση πτη¬ 
τικής καταλληλότητας, καλείται να εκφράσει τις απόψεις 
του γραπτά, επί του αιτιολογικού της σχετικής εισήγησης 
του αρμόδιου Κλάδου του ΓΕΑ, οι οποίες τίθενται υπόψη 
του Συμβουλίου πριν από τη λήψη σχετικής απόφασης. 

12. Το ΑΑΣ αφού λάβει υπόψη του τις εκθέσεις των επι¬ 
τροπών αξιολόγησης, το Φάκελο Εκπαίδευσης του παρα- 
πεμπόμενου, τα σχόλια όλων των αρμόδιων φορέων, την 
εισήγηση του αρμόδιου Κλάδου του ΓΕΑ και τις γραπτές 
απόψεις του παραπεμπομένου, αποφασίζει για το εάν ο 
παραπεμπόμενος είναι: 


α. Πτητικά κατάλληλος 
β. Πτητικά ακατάλληλος. 

13. Σι; κάθε περίπτωση κρίσης πτητικής καταλληλότη¬ 
τας, οι εκθέσεις των επιτροπών αξιολόγησης και η από¬ 
φαση του ΑΑΣ τίθενται στο Φάκελο του παραπεμπόμενου. 

ΑΡΘΡΟ 3 

Ίκαροι και Ανθυποσμηναγοί στο Βασικό, 
Προκεχωρημένο και Επιχειρησιακό Στάδιο 

1. Ίκαρος Ιπτάμενος της Σχολής Ικάρων (ΣΙ) που εκπαι¬ 
δεύεται σε οποιοδήποτε Στάδιο της Πτητικής Εκπαίδευ¬ 
σης ή Ανθυποσμηναγός Ιπτάμενος της ΠΑ που συνεχίζει 
την εκπαίδευση του στο Βασικό, Προχωρημένο ή Επιχει¬ 
ρησιακό Στάδιο της Πτητικής Εκπαίδευσης, τίθεται υπό 
κρίση πτητικής καταλληλότητας στις ακόλουθες περι¬ 
πτώσεις: 

α. Όταν χειρίζεται Α/Φ ή εκτελεί τις προβλεπόμενες δια¬ 
δικασίες, είτε στο έδαφος είτε στον αέρα, με τρόπο που 
θέτει σε κίνδυνο την ασφαλή και επιτυχή εκτέλεση της 
αποστολής. 

β. Όταν σε πτήση εξέτασης ή αξιολόγησης που προ- 
βλέπεται από την εκάστοτε ισχύουσα διαταγή εκπαίδευ¬ 
σης, βαθμολογηθεί με βαθμολογία από 0 έως 59%. 

γ. Όταν μετά τις τέσσερις (4) πρώτες εξόδους του στα¬ 
δίου και σε δύο (2) συνεχόμενες πτήσεις βαθμολογηθεί 
με βαθμολογία από 0 έως 49%, ή σε τρεις (3) συνεχόμε¬ 
νες πτήσεις με βαθμολογία από 0 έως 59%. 

δ. Όταν το 40% και πάνω των πτήσεων της «Προ ΜΟ¬ 
ΝΟΣ» φάσης ή το 20% και πάνω των πτήσεων όλου του 
Σταδίου Πτητικής Εκπαίδευσης, βαθμολογηθεί με βαθμο¬ 
λογία από 0 έως 59%. 

ε. Εάν κατά την εκπαίδευση στον Εξομοιωτή Πτήσεων, 
βαθμολογηθεί: 

(1) Μετά τις τρεις (3) πρώτες εξόδους του σταδίου και 
σε τρεις (3) συνεχόμενες πτήσεις, με βαθμολογία από Ο 
έως 59%. 

(2) Στο 20% των πτήσεων του Σταδίου και όχι λιγότερες 
από τρεις (3), με βαθμολογία από Ο έως 59%. 

στ. Όταν αποτύχει σε δύο (2) συνεχόμενες γραπτές 
αξιολογήσεις ή εξετάσεις εδάφους που συντελούνται 
από τη Μοίρα, τη Μονάδα στην οποία παρέχεται η πτητι¬ 
κή εκπαίδευση ή τη Προϊστάμενη Αρχή. 

ζ. Όταν αποτύχει σε τέσσερις (4) συνεχόμενες ή οκτώ 
(8) μη συνεχόμενες, προβλεπόμενες από την εκάστοτε 
ισχύουσα διαταγή εκπαιδεύσεως, προφορικές εξετάσεις 
κατά την ομαδική προ πτήσεως ενημέρωση. 

η. Όταν παρουσιάζει απειθαρχία κατά τις πτήσεις, από 
την οποία τέθηκε σε κίνδυνο η ασφάλεια προσωπικού ή 
υλικού, ή παρακωλύθηκε η ομαλή διεξαγωγή των πτήσε¬ 
ων ή η εκπαίδευση, ή κατ’ επανάληψη κατέληξε μάταιη η 
εκτέλεση της αποστολής, όπως, παράβαση των κανόνων 
και διαταγών πτήσης, κατ’ εξακολούθηση και χωρίς σο¬ 
βαρό λόγο παρέκκλιση από τις ειδικές διαταγές κατά την 
εκτέλεση συγκεκριμένης πτήσης και κατ’ εξακολούθηση 
άρνηση εκτέλεσης πτήσης χωρίς επαρκή αιτιολόγηση. 

θ. Όταν εκφράζει εγγράφως απαρέσκεια για τις πτή¬ 
σεις. 

ι. Όταν προσέλθει για πτήση υπό την επήρεια οινοπνευ¬ 
ματωδών ποτών ή άλλων ουσιών. Η επήρεια αυτή διαπι¬ 
στώνεται από το Διοικητή Σμήνους, το Διοικητή ή τον ΑΕ 
Μοίρας, ή το ΔΕΕ ή τον Υποδιοικητή ή το Διοικητή της 
Σμηναρχίας/Πτέρυγας και βεβαιώνεται από το γιατρό της 
Μονάδας, ή με χρήση αναγνωρισμένης και αξιόπιστης συ¬ 
σκευής. 

2. Κατάτις περιπτώσεις των υποπαραγράφων Ια, 1β, 1γ 
και 1ε (1) του παρόντος άρθρου), ο παραπεμπόμενος εξε¬ 
τάζεται για την πτητική του καταλληλότητα λόγω μειωμέ¬ 
νης πτητικής ικανότητας, με πτήση Δοκιμής Προόδου 
από τον ΑΕ Μοίρας, στον αέρα για τις περιπτώσεις των 
υποπαραγράφων 1 α, 1 β και 1 γ ενώ για την περίπτωση της 
υποπαραγράφου 1ε (1) στον Εξομοιωτή Πτήσεων και εάν 
βαθμολογηθεί με βαθμολογία: 

α. Από 60% και πάνω, συνεχίζει την εκπαίδευση του με 
άλλο εκπαιδευτή. 

β Από 0 έως 59%, παραπέμπεται στο Διοικητή Μοίρας 
για εκ νέου εξέταση Δοκιμής Προόδου σε πτήση αέρος 
για τις περιπτώσεις των υποπαραγράφων 1 α, 1 β και 1 γ ή 
σε πτήση στον Εξομοιωτή Πτήσεων για τη περίπτωση της 
υποπαραγράφου 1ε (1). 

3. Κατά την περίπτωση της υποπαραγράφου Ιζτου πα¬ 
ρόντος άρθρου, ο παραπεμπόμενος εξετάζεται από τον 
ΑΕ της Μοίρας σε γραπτές εξετάσεις εδάφους σε όλα τα 
επαγγελματικά θέματα και εφόσον σύμφωνα με την εκά- 
στοτε ισχύουσα διαταγή εκπαιδεύσεως κριθεί: 

α. ΕΠΙΤΥΧΩΝ, συνεχίζει τις πτήσεις 

β, ΑΠΟΤΥΧΩΝ, παραπέμπεται στο Συμβούλιο Πτητικής 
Ικανότητας. 

4. Κατά τις περιπτώσεις των υποπαραγράφων 1 δ, 1ε(2), 
1 στ, 1η, 1 θ και 11 του παρόντος άρθρου συντάσσεται ει¬ 
δική έκθεση από το Διοικητή Μοίρας και ο κρινόμενος πα- 
ραπέμπεται στο Συμβούλιο Πτητικής Ικανότητας για κρί¬ 
ση πτητικής καταλληλότητας. 

5. Ο ΑΕ, έχει το δικαίωμα κρίσης πτητικής καταλληλό¬ 
τητας μόνο μία φορά κατά τη διάρκεια του ιδίου Σταδίου 
Πτητικής Εκπαίδευσης. Εάν ο ίδιος Ίκαρος ή Ανθυποσμη- 
ναγός τεθεί για δεύτερη φορά υπό την κρίση του, κατά τις 
περιπτώσεις των υποπαραγράφων Ια, 1 β, 1γ και 1ε (1) 
παραπέμπεται στο Διοικητή Μοίρας για κρίση, ενώ κατά 
την περίπτωση της υποπαραγράφου 1ζ παραπέμπεται 
στο Συμβούλιο Πτητικής Ικανότητας. 

6. Ίκαρος ή Ανθυποσμηναγός κρίνεται από το Διοικητή 
Μοίρας με εξέταση σε πτήση Δοκιμής Προόδου στον αέ¬ 
ρα ή στον Εξομοιωτή Πτήσεων και εάν βαθμολογηθεί με 
βαθμολογία: 

α. Από 60% και πάνω, συνεχίζει την εκπαίδευση του με 
άλλο εκπαιδευτή 

β. Από 0 έως 59%, παραπέμπεται στο Συμβούλιο Πτητι¬ 
κής Ικανότητας. 

7. Ίκαρος ή Ανθυποσμηναγός που παραπέμπεται στο 
Διοικητή της Μοίρας για δεύτερη φορά στο ίδιο στάδιο 
Πτητικής Εκπαίδευσης: 

α. Στην περίπτωση που κατά την προηγούμενη εξέταση 
Δοκιμής Προόδου είχε βαθμολογηθεί από 60% και άνω 
υποβάλλεται σε νέα πτήση εξέτασης Δοκιμής Προόδου 
στον αέρα για τις περιπτώσεις 1 α, 1 β και 1 γ ή στον Εξο- 
μοιωτή Πτήσεων για τη περίπτωση 1ε (1) από το Διοικητή 
της Μοίρας σύμφωνα με τις διατάξεις της υποπαραγρά- 
φου 6 του παρόντος άρθρου. 

β. Στην περίπτωση που κατά την προηγούμενη εξέταση 
Δοκιμής Προόδου είχε βαθμολογηθεί από 0% έως 59% 
παραπέμπεται στο Συμβούλιο Πτητικής Ικανότητας για 
κρίση πτητικής καταλληλότητας. 

8. Οι αξιολογήσεις αέρος και εδάφους θα γίνονται με 
βάση τα κριτήρια απόδοσης (3ΤΑΝΩΑΒΩ3) που καθορί¬ 
ζονται από την εκάστοτε ισχύουσα Διαταγή Εκπαίδευσης 
για κάθε στάδιο πτητικής εκπαίδευσης των Ιπταμένων. 

9. Το Συμβούλιο Πτητικής Ικανότητας συγκροτείται από 
τους παρακάτω Αξιωματικούς: 


α. Στη περίπτωση παραπεμπομένου Ικάρου. (1) Το Διοι¬ 
κητή της ΣΙ ως Πρόεδρο. 

(2) Το Διοικητή της Μονάδας στην οποία παρέχεται η 
πτητική εκπαίδευση. 

(3) Τον Διευθυντή Επιχειρήσεων-Εκπαιδεύσεως της 
Μονάδας στην οποία παρέχεται η πτητική εκπαίδευση. 

(4) Τον Αξιωματικό Τυποποίησης Αξιολόγησης του αντι¬ 
στοίχου τύπου Α/Φ της Μονάδας στην οποία παρέχεται η 
πτητική εκπαίδευση. 

(5) Το Διοικητή της Μοίρας στην οποία ανήκει ο παρα¬ 
πεμπόμενος. 

β. Στη περίπτωση παραπεμπομένου Ανθυποσμηναγού. 

(1) Το Διοικητή της Μονάδας στην οποία παρέχεται η 
πτητική εκπαίδευση ως Πρόεδρο. 

(2) Τ ον Υποδιοικητή της Μονάδας στην οποία παρέχεται 
η πτητική εκπαίδευση. 

(3) Τον Διευθυντή Επιχειρήσεων-Εκπαιδεύσεως της 
Μονάδας στην οποία παρέχεται η πτητική εκπαίδευση. 

(4) Τ ον Αξιωματικό Τ υποποίησης Αξιολόγησης του αντι¬ 
στοίχου τύπου Α/Φ της Μονάδας στην οποία παρέχεται η 
πτητική εκπαίδευση. 

(5) Το Διοικητή της Μοίρας στην οποία ανήκει ο παρα¬ 
πεμπόμενος. 

10. Το Συμβούλιο Πτητικής Ικανότητας θεωρείται σε 
απαρτία με τη παρουσία τουλάχιστον τριών (3) μετά ψή¬ 
φου μελών του συμπεριλαμβανομένου οπωσδήποτε του 
Προέδρου. Καθήκοντα Γραμματέα εκτελεί το νεώτερο 
μέλος του Συμβουλίου. 

11. Για την παραπομπή Ικάρου ή Ανθυποσμηναγού στο 
Συμβούλιο Πτητικής Ικανότητας, ο Διοικητής Μοίρας συ¬ 
μπληρώνει ειδική έκθεση την οποία με συνημμένο το Φά¬ 
κελο Εκπαίδευσης, υποβάλλει στο Διοικητή της Μονάδας 
στην οποία παρέχεται η πτητική εκπαίδευση. 

12.0 Διοικητής της ΣΙ στη περίπτωση παραπεμπομένου 
Ικάρου ή ο Διοικητής της Μονάδας στην οποία παρέχεται 
η πτητική εκπαίδευση στη περίπτωση παραπεμπομένου 
Ανθυποσμηναγού, εισηγείται την έκδοση διαταγής συ¬ 
γκρότησης του Συμβουλίου Πτητικής Ικανότητας στο Δι¬ 
οικητή της Προϊσταμένης αρχής, εντός το πολύ πέντε (5) 
εργάσιμων ημερών από την ημερομηνία της τελευταίας 
πτήσης του παραπεμπομένου. 

13. Κατά τη συνεδρίαση του Συμβουλίου Πτητικής Ικα¬ 
νότητας, που συνέρχεται στη Μονάδα που παρέχεται η 
πτητική εκπαίδευση, προσέρχεται ο παραπεμπόμενος, ο 
οποίος εκθέτει τις απόψεις του για την πτητική του ανε¬ 
πάρκεια. 

14. Εάν η απόφαση του Συμβουλίου Πτητικής Ικανότη¬ 
τας, που λαμβάνεται κατά πλειοψηφία με φανερή ψηφο¬ 
φορία, είναι ΥΠΕΡ της συνέχισης της πτητικής εκπαίδευ- 
σηςτου παραπεμπομένου, αλλάζει ο εκπαιδευτής του και 
συνεχίζεται η εκπαίδευση. Σε περίπτωση ισοψηφίας, υπε¬ 
ρισχύει ή ψήφος του Προέδρου. 

15. Το Πρακτικό του Συμβουλίου Πτητικής Ικανότητας, 
με συνημμένο το Φάκελο Εκπαίδευσης του παραπεμπο¬ 
μένου, υποβάλλεται στην προϊσταμένη Αρχή, μόνο στην 
περίπτωση που η απόφαση του Συμβουλίου είναι ΚΑΤΑ 
της συνέχισης της εκπαίδευσης. 

16. Η απόφαση του Συμβουλίου Πτητικής Ικανότητας 
υποβάλλεται από τη Μονάδα στην οποία παρέχεται η πτη¬ 
τική εκπαίδευση, προς την προϊσταμένη της Αρχή, η 
οποία ενεργεί ως εξής : 

α. Στην περίπτωση Ικάρου, την επικυρώνει με διαταγή. 

β. Στην περίπτωση Ανθυποσμηναγού, υποβάλλειτο φά¬ 
κελο με ανάλογα σχόλια στον αρμόδιο Κλάδο του ΓΕΑ, 

για παραπομπή του Ανθυποσμηναγού στο ΑΑΣ, για να λη- 
φθεί οριστική απόφαση. 

17. Σε κάθε περίπτωση κρίσης πτητικής καταλληλότη¬ 
τας, η απόφαση του Συμβουλίου Ικανότητας και του ΑΑΣ 
τίθενται στο Φάκελο του παραπεμπόμενου. 

ΑΡΘΡΟ 4 

Δόκιμοι και Υπαξιωματικοί Ραδιοναυτίλοι στο Στάδιο 
Πτητικής εκπαίδευσης της Σχολής Ιπταμένων 
Ραδιοναυτίλων 

1. Δόκιμος της Σχολής Ιπταμένων Ραδιοναυτίλων (ΣΙΡ) 
ή Υπαξιωματικός Ραδιοναυτίλοςτης ΠΑπου συνεχίζει την 
εκπαίδευση του στο Στάδιο Πτητικής Εκπαίδευσης της 
ΣΙΡ, τίθεται υπό κρίση πτητικής καταλληλότητας στις ακό¬ 
λουθες περιπτώσεις: 

α. Όταν από τα στοιχεία που έχουν υπολογισθεί και πα¬ 
ρασχεθεί από αυτόν στον κυβερνήτη του Α/Φ ή Ε/Π και γε¬ 
νικά από λαθεμένους υπολογισμούς του και ενέργειες, 
κατά την εκτέλεση μιας πτήσης, τέθηκε ή ήταν δυνατό να 
τεθεί σε κίνδυνο η ασφάλεια της. 

β. Όταν σε πτήση εξέτασης ή αξιολόγησης που προ- 
βλέπεται από την εκάστοτε: ισχύουσα διαταγή εκπαίδευ¬ 
σης, βαθμολογηθεί με βαθμολογία από 0 έως 59%. 

γ. Όταν μετά τις τέσσερις (4) πρώτες εξόδους του στα¬ 
δίου και σε δύο (2) συνεχόμενες πτήσεις βαθμολογηθεί 
με βαθμολογία από 0 έως 49%, ή σε τρεις (3) συνεχόμε¬ 
νες πτήσεις με βαθμολογία από 0 έως 59%. 

δ. Όταν το 40% και πάνω των πτήσεων της πρώτης ενό¬ 
τητας του Σταδίου ή το 20% και πάνω των πτήσεων όλου 
του Σταδίου Πτητικής Εκπαίδευσης, βαθμολογηθεί με 
βαθμολογία από 0 έως 59%. 

ε. Εάν κατά την εκπαίδευση στον Εξομοιωτή Πτήσεων, 
βαθμολογηθεί: 

(1) Μετά τις τρεις (3) πρώτες εξόδους του σταδίου και 
σε τρεις (3) συνεχόμενες πτήσεις, με βαθμολογία από 0 
έως 59%. 

(2) Στο 20% των πτήσεων του Σταδίου και όχιλιγότερες 
από τρεις (3), με βαθμολογία από 0 έως 59%. 

στ. Όταν αποτύχει σε δύο (2) συνεχόμενες γραπτές 
αξιολογήσεις ή εξετάσεις εδάφους που συντελούνται 
από τη ΣΙΡ, τη Μονάδα ή τη Προϊστάμενη Αρχή. 

ζ. Όταν αποτύχει σε τέσσερις (4) συνεχόμενες ή οκτώ 
(8) μη συνεχόμενες, προβλεπόμενες από την εκάστοτε 
ισχύουσα διαταγή εκπαιδεύσεως, προφορικές εξετάσεις 
κατά την ομαδική προ πτήσεως ενημέρωση. 

η. Όταν παρουσιάζει απειθαρχία κατά τις πτήσεις, από 
την οποία τέθηκε σε κίνδυνο η ασφάλεια προσωπικού ή 
υλικού, ή παρακωλύθηκε η ομαλή διεξαγωγή των πτήσε¬ 
ων ή η εκπαίδευση, ή κατ’ επανάληψη κατέληξε μάταιη η 
εκτέλεση της αποστολής, όπως, πλημμελής εκτέλεση 
των καθηκόντων του σε πτήση, ή άρνηση εκτέλεσης των 
καθηκόντων του, ή άρνηση εκτέλεσης πτήσης χωρίς 
επαρκή αιτιολόγηση. 

θ. Όταν εκφράζει εγγράφως απαρέσκεια για τις πτήσεις. 
ι. Όταν προσέλθει για πτήση μετά από χρήση οινοπνευ¬ 
ματωδών ποτών. Η χρήση αυτή διαπιστώνεται από το Διοι¬ 
κητή ή Αξιωματικό Εκπαίδευσης της ΣΙ Ρ ή το Διοικητή ή ΑΕ 
του Ανεξάρτητου Σμήνους/Μοίρας ή το Διοικητή ή Υποδιοι¬ 
κητή ή ΔΕΕ της Μονάδας στην οποία παρέχεται η πτητική 
εκπαίδευση και βεβαιώνεται από το γιατρό της Μονάδας. 

2. Κατά τις περιπτώσεις των υποπαραγράφων Ια, 1 β, 1γ 
και 1ε (1) του παρόντος άρθρου, ο παραπεμπόμενος εξε¬ 
τάζεται για την πτητική του καταλληλότητα λόγω μειωμέ¬ 
νης πτητικής ικανότητας, με πτήση Δοκιμής Προόδου από 
τον Αξιωματικό Εκπαίδευσης της ΣΙΡ, στον αέρα για τις πε¬ 


ριπτώσεις των υποπαραγράφων 1 α, 1 β και 1γ ενώ για τη πε¬ 
ρίπτωση της υποπαραγράφου 1ε (1) σε πτήση στον Εξο- 
μοιωτή Πτήσεων και εάν βαθμολογηθεί με βαθμολογία: 

α. Από 60% και πάνω, συνεχίζει την εκπαίδευση του με 
άλλο εκπαιδευτή. 

β. Από 0 έως 59%, παραπέμπεται στο Διοικητή Μοίρας 
ΣΙΡ για εκ νέου εξέταση Δοκιμής Προόδου σε πτήση αέ- 
ροςγιατιςπεριπτώσειςτωνυποπαραγράφωνία, 1 β και 1γ 
ή σε πτήση στον Εξομοιωτή Πτήσεων για την περίπτωση 
της υποπαραγράφου 1ε (1). 

3. Κατά την περίπτωση της υποπαραγράφου Ιζτου πα¬ 
ρόντος άρθρου, ο παραπεμπόμενος εξετάζεται από τον 
Αξιωματικό Εκπαίδευσης της ΣΙΡ σε γραπτές εξετάσεις 
εδάφους σε όλα τα επαγγελματικά θέματα και εφόσον 
σύμφωνα με την εκάστοτε ισχύουσα διαταγή εκπαιδεύ- 
σεως κριθεί: 

α. ΕΠΙΤΥΧΩΝ, συνεχίζει τις πτήσεις 

β. ΑΠΟΤΥΧΩΝ, παραπέμπεται στο Συμβούλιο Πτητικής 
Ικανότητας. 

4. Κατάτιςπεριπτώσειςτων υποπαραγράφων 1δ, 1ε (2), 
Ιστ, 1η, 1θ και 1»του παρόντος άρθρου συντάσσεται ει¬ 
δική έκθεση από το Διοικητή Μοίρας ΣΙΡ και ο κρινόμενος 
παραπέμπεται στο Συμβούλιο Πτητικής Ικανότητας για 
κρίση πτητικής καταλληλότητας. 

5.0 Αξιωματικός Εκπαίδευσης, έχει το δικαίωμα κρίσης 
πτητικής καταλληλότητας μόνο μία φορά. Εάν ο ίδιος Δό¬ 
κιμος της ΣΙΡ ή Υπαξιωματικός τεθεί για δεύτερη φορά 
υπό την κρίση του, κατά τις περιπτώσεις των υποπαρα- 
γράφων Ια, Ιβκαι 1γ παραπέμπεται στο Διοικητή Μοίρας 
ΣΙΡ για κρίση, ενώ κατά τις περιπτώσεις των υποπαρα- 
γράφων 1ε και 1ζ παραπέμπεται στο Συμβούλιο Πτητικής 
Ικανότητας. 

6. Δόκιμος της ΣΙΡ ή Υπαξιωματικός Ραδιοναυτίλος κρί- 
νεται από το Διοικητή Μοίρας ΣΙΡ, με εξέταση στον αέρα 
σε πτήση Δοκιμής Προόδου και εάν βαθμολογηθεί με 
βαθμολογία: 

α. Από 60% και πάνω, συνεχίζει την εκπαίδευση του με 
άλλο εκπαιδευτή. 

β. Από 0 έως 59%, παραπέμπεται στο Συμβούλιο Πτητι¬ 
κής Ικανότητας. 

7. Δόκιμος ή Υπαξιωματικός εκπαιδευόμενος στο Στά¬ 
διο Πτητικής Εκπαίδευσης της ΣΙΡ, που παραπέμπεται 
στο Διοικητή Μοίρας ΣΙΡ για δεύτερη φορά: 

α. Στην περίπτωση που κατά τη προηγούμενη εξέταση 
Δοκιμής Προόδου είχε βαθμολογηθεί από 60% και άνω 
υποβάλλεται σε νέα πτήση εξέτασης Δοκιμής Προόδου 
στον αέρα για τις περιπτώσεις Ια, 1 β και 1 γ ή στον Εξο- 
μοιωτή Πτήσεων για την περίπτωση 1ε (1) από το Διοικη¬ 
τή Μοίρας ΣΙΡ σύμφωνα με τις διατάξεις της υποπαρα- 
γράφου 6του παρόντος άρθρου. 

β. Στην περίπτωση που κατά τη προηγουμένη εξέταση 
Δοκιμής Προόδου είχε βαθμολογηθεί από 0% έως 59% 
παραπέμπεται στο Συμβούλιο Πτητικής Ικανότητας για 
κρίση πτητικής καταλληλότητας. 

8. Οι αξιολογήσεις αέρος και εδάφους θα γίνονται με 
βάση τα κριτήρια απόδοσης (5ΤΑΝϋΑΒΩ3) που καθορί¬ 
ζονται από την εκάστοτε ισχύουσα Διαταγή Εκπαίδευσης 
για το στάδιο πτητικής εκπαίδευσης της ΣΙΡ. 

9. Το Συμβούλιο Πτητικής Ικανότητας συγκροτείται από 
τους παρακάτω αξιωματικούς. 

α. Το Διοικητή της ΣΙΡ, ως Πρόεδρο 

β. Δύο (2) Αξιωματικούς ειδικότητας Ραδιοναυτίλου ή 
Ιπταμένου, ως μέλη, οι οποίοι ορίζονται με διαταγή της 
ΔΑΕ και η θητεία τους διαρκεί όσο και η διάρκεια της ΣΙΡ. 

γ. Το Διοικητή Μοίρας ΣΙΡ. 

10. Το Συμβούλιο Πτητικής Ικανότητας θεωρείται σε 
απαρτία με τη παρουσία τουλάχιστον τριών (3) μετά ψή¬ 
φου μελών του συμπεριλαμβανομένου οπωσδήποτε του 
Προέδρου. Καθήκοντα Γραμματέα εκτελεί το νεώτερο 
μέλος του Συμβουλίου. 

11. Γιατη παραπομπή Δόκιμου της ΣΙΡ ή Υπαξιωματικού 
Ραδιοναυτίλου στο . Συμβούλιο Πτητικής Ικανότητας, ο 
Διοικητής Μοίρας ΣΙΡ συμπληρώνει ειδική έκθεση την 
οποία με συνημμένο το Φάκελο Εκπαίδευσης, υποβάλλει 
στο Διοικητή ΣΙΡ. 

12. Ο Διοικητής της ΣΙΡ εκδίδει διαταγή συγκρότησης 
του Συμβουλίου Πτητικής Ικανότητας, εντός το πολύ πέ¬ 
ντε (5) εργάσιμων ημερών από την ημερομηνία της τε¬ 
λευταίας πτήσης του παραπεμπόμενου. 

13. Κατά τη συνεδρίαση του Συμβουλίου Πτητικής Ικα¬ 
νότητας, προσέρχεται ο παραπεμπόμενος, ο οποίος εκ¬ 
θέτει τις απόψεις του για την πτητική του ανεπάρκεια. 

14. Εάν η απόφαση του Συμβουλίου Πτητικής Ικανότη¬ 
τας, που λαμβάνεται κατά πλειοψηφία με φανερή ψηφο¬ 
φορία, είναι ΥΠΕΡ της συνέχισης της πτητικής εκπαίδευ- 
σηςτου παραπεμπόμενου, αλλάζει ο εκπαιδευτής του και 
συνεχίζεται η εκπαίδευση. Σε περίπτωση ισοψηφίας, υπε¬ 
ρισχύει η ψήφος του Προέδρου. 

15. Το Πρακτικό του Συμβουλίου Πτητικής Ικανότητας 
με συνημμένο το Φάκελο Εκπαίδευσης του παραπεμπό¬ 
μενου, υποβάλλεται’ στην προϊσταμένη Αρχή, μόνο στην 
περίπτωση που η απόφαση του Συμβουλίου είναι ΚΑΤΑ 
της συνέχισης της εκπαίδευσης. 

16. Η απόφαση του Συμβουλίου Πτητικής Ικανότητας 
υποβάλλεται από τη ΣΙΡ, προς την προϊσταμένη της Αρχή, 
η οποία ενεργεί ως εξής : 

α. Στην περίπτωση Δοκίμου, την επικυρώνει με διαταγή 

β. Στην περίπτωση Υπαξιωματικού Ραδιοναυτίλου, υπο¬ 
βάλλει το φάκελο με ανάλογα σχόλια στον αρμόδιο Κλά¬ 
δο του ΓΕΑ, για παραπομπή του Υπαξιωματικού Ραδιο- 
ναυτίλου στο ΑΑΣ, για να ληφθεί οριστική απόφαση. 

17. Σε κάθε περίπτωση κρίσης πτητικής καταλληλότη¬ 
τας, η απόφαση του Συμβουλίου Ικανότητας και του ΑΑΣ 
τίθενται στο Φάκελο του παραπεμπόμενου. 

ΑΡΘΡΟ 5 

Μέλη Πληρωμάτων Αέρος Ετέρων Ειδικοτήτων 

1. Αξιωματικός, Ανθυπασπιστής ή Υπαξιωματικός της 
ΠΑ (πλην Ιπταμένων και Ραδιοναυτίλων) ή άλλου Κλάδου 
των Ενόπλων Δυνάμεων, μέλος πληρώματος αέρος Α/Φ ή 
Ε/Π, τίθεται υπό κρίση πτητικής καταλληλότητας, στις 
ακόλουθες περιπτώσεις: 

α. Όταν κατά τη διάρκεια της εκπαίδευσης του και ανε¬ 
ξάρτητα από το στάδιο της, η απόδοση του στις πτήσεις 
δεν πληροί τα κριτήρια επιτυχίας που καθορίζονται στην 
εκάστοτε ισχύουσα Διαταγή Εκπαίδευσης. 

β. Όταν χειρίζεται τα συστήματα του Α/Φ ή Ε/Π ή εκτε¬ 
λεί τις διαδικασίες είτε στο έδαφος είτε στον αέρα, με 
τρόπο που θέτει ή είναι δυνατό να θέσει σε κίνδυνο το Α/Φ 
ή Ε/Π και σε αμφιβολία την ασφαλή και επιτυχή εκτέλεση 
της αποστολής. 

γ. Όταν βαθμολογηθεί ΑΠΟΤΥΧΩΝ σε δύο (2) συνεχείς 
αξιολογήσεις ή εξετάσεις αέρος. 

δ. Όταν κατά τη διάρκεια της εκπαίδευσης του και ανε¬ 
ξάρτητα από το στάδιο της, η απόδοση του στις πτήσεις 
στον Εξομοιωτή Πτήσεων δεν πληροί τα κριτήρια επιτυ¬ 
χίας που καθορίζονται στην εκάστοτε ισχύουσα Διαταγή 
Εκπαίδευσης. 


ε. Όταν για επαγγελματικά θέματα, αποτύχει σε δύο (2) 
συνεχείς γραπτές εξετάσεις ή αξιολογήσεις εδάφους, 
που διενεργούνται από Ανεξάρτητο Σμήνος/Μοίρα, Σμη¬ 
ναρχία/Πτέρυγα, Αρχηγείο ή Διοίκηση, ή το ΓΕΑ. 

στ. Όταν χαρακτηρισθεί πως έχει αποδεδειγμένα μειω¬ 
μένη πτητική έφεση, σε δύο (2) συνεχόμενα ή τρία (3) συ¬ 
νολικά Εξαμηνιαία Δελτία Χαρακτηρισμού Μελών Πλη¬ 
ρώματος Αέρος. 

ζ. Όταν παρουσιάζει απειθαρχία κατά τις πτήσεις, από 
την οποία τέθηκε σε κίνδυνο η ασφάλεια προσωπικού ή 
υλικού, ή παρακωλύθηκε η ομαλή διεξαγωγή των πτήσε¬ 
ων ή η εκπαίδευση, ή κατ’ επανάληψη κατέληξε μάταιη η 
εκτέλεση της αποστολής, όπως, πλημμελής εκτέλεση 
των καθηκόντων του σε πτήση, ή άρνηση εκτέλεσης των 
καθηκόντων του, ή άρνηση εκτέλεσης πτήσης χωρίς 
επαρκή αιτιολόγηση. 

η. Όταν εκφράζει εγγράφως απαρέσκεια για συγκεκρι¬ 
μένο τύπο Α/Φ ή Ε/Π ή γενικά για τις πτήσεις. 

θ. Όταν προσέλθει για πτήση υπό την επήρεια οινο¬ 
πνευματωδών ποτών ή άλλων ουσιών. Η επήρεια αυτή 
διαπιστώνεται από το κυβερνήτη του Α/Φ ή Ε/Π, το Διοι¬ 
κητή Σμήνους, το Διοικητή ή τον ΑΕ Ανεξάρτητου Σμή¬ 
νους/Μοίρας, ή το ΔΕΕ ή τον Υποδιοικητή ή το Διοικητή 
της Σμηναρχίας/Πτέρυγας και βεβαιώνεται από το γιατρό 
της Μονάδας. 

2. Κατά τις περιπτώσεις των υποπαραγράφων Ια, 1 β, 
1γ, 1δ και Ιετου παρόντος άρθρου, η διαδικασία κρίσης 
της πτητικής καταλληλότητας του αξιωματικού, ανθυπα- 
σπιστή ή υπαξιωματικού που ακολουθείται είναι: 

α. Ο Διοικητής Σμηναρχίας/Πτέρυγας διακόπτει τις πτή¬ 
σεις του αξιωματικού, ανθυπασπιστή ή υπαξιωματικού 
και συγκροτεί τριμελή επιτροπή από ένα (1) αξιωματικό 
Ιπτάμενο και δύο (2) αξιωματικούς της αυτής με το παρα- 
πεμπόμενο ειδικότητας, για να τον εξετάσει 
β. Μετά την εξέταση συντάσσεται έκθεση και εφόσον ο πα¬ 
ραπεμπόμενος που εξετάσθηκε κριθεί κατά πλειοψηφία: 

(1) ΕΠΙΤΥΧΩΝ, συνεχίζει τις πτήσεις 

(2) ΑΠΟΤΥΧΩΝ, η έκθεση η οποία περιλαμβάνει και τη 
γνώμη της τυχόν μειοψηφίας, υποβάλλεται ιεραρχικά 
προς στο ΓΕΑ με εισήγηση του Διοικητή της 
Πτέρυγας/Σμηναρχίας για μετάθεση του παραπεμπομέ- 
νου στη θέση όπου ασκούσε τα προηγούμενα καθήκοντα 
του και τη μη χρησιμοποίηση του σε πτητικά καθήκοντα 
στο μέλλον. 

3. Κατά τις περιπτώσεις των υποπαραγράφων 1 στ, 1 ζ, 1η 
και 1 θ του παρόντος άρθρου, ο Διοικητής Σμηναρχίας/Πτέ¬ 
ρυγας διακόπτει τις πτήσεις του παραπεμπόμενου και υπο¬ 
βάλλει ιεραρχικά ειδική έκθεση προς το ΓΕΑ, με την οποία 
αναφέρει τους λόγους της διακοπής πτήσεων και εισηγεί- 
ται τη μετάθεση του παραπεμπόμενου στη θέση όπου 
ασκούσε τα προηγούμενα καθήκοντα του και τη μη χρησι¬ 
μοποίηση του σε πτητικά καθήκοντα στο μέλλον. 

4. Σε όλες τις παραπάνω περιπτώσεις που προβλέπεται 
συγκρότηση επιτροπής αξιολόγησης, τα μέλη της πρέπει: 

α. Να είναι σε βαθμό ανώτεροι ή αν αυτό δεν είναι δυ¬ 
νατό, αρχαιότεροι του εξεταζομένου. 

β. Να μην έχουν συμμετάσχει ξανά σε επιτροπή αξιολό¬ 
γησης του ίδιου εξεταζόμενου 
γ Ο Ιπτάμενος να προέρχεται από το Ανεξάρτητο Σμή¬ 
νος/Μοίρα του εξεταζομένου επιλεγόμενος μεταξύ του 
Διοικητή ή ΑΕ καθώς επίσης και ο ένας της αυτής με το 
κρινόμενο ειδικότητας. 

δ. Ο δεύτεροςτης αυτής με το κρινόμενο ειδικότητας, να 
προέρχεται εκτός του Ανεξάρτητου Σμήνους/Μοίρας επι- 

λεγόμενος μεταξύ τωνΑξιωματικώνΤυποποίησης-Αξιολό- 
γησης της αντίστοιχης Σμηναρχίας/Πτέρυγας ή από άλλο 
Ανεξάρτητο Σμήνος/Μοίρα του ίδιου τύπου Α/Φ ή Ε/Π. 

ε. Σε περίπτωση δε αδυναμίας συγκρότησης της επι¬ 
τροπής, από άλλο κατάλληλο αξιωματικό της Σμηναρ¬ 
χίας/Πτέρυγας. 

5. Αξιωματικός, ανθυπασπιστής ή υπαξιωματικός μέλος 
πληρώματος Α/Φ ή Ε/Π, που τίθεται υπό κρίση πτητικής κα¬ 
ταλληλότητας σύμφωνα με τις υποπαραγράφους Ια, 1 β 
και Ιγτου παρόντος άρθρου, εξετάζεται στην κατηγορία 
ασκήσεων που απέτυχε και από όλα τα μέλη της επιτρο¬ 
πής σε μία (1) πτήση αέρος ενώ σύμφωνα με την υποπα- 
ράγραφο 1δ σε μία (1) πτήση στον Εξομοιωτή Πτήσεων. 

6. Στον υπό κρίση πτητικής καταλληλότητας αξιωματι¬ 
κό, ανθυπασπιστή ή υπαξιωματικό μέλος πληρώματος 
Α/Φ ή Ε/Π, σύμφωνα με τις περιπτώσεις των υποπαρα- 
γράφων Ια, 1 β και 1γ του παρόντος άρθρου, πριν από 
οποιαδήποτε πτήση αξιολόγησης και εφόσον αυτός δεν 
έχει πραγματοποιήσει πτήση εντός χρονικού διαστήμα¬ 
τος δέκα (10) ημερών, παρέχεται δυνατότητα εξάσκησης 
στον Εξομοιωτή Πτήσεων και μία (1) έως δύο (2) πτήσεις 
με έμπειρο εκπαιδευτή επί του τύπου Α/Φ ή Ε/Π στον 
οποίο θα επακολουθήσει η αξιολόγηση. Γιατην περίπτω¬ 
ση της υποπαραγράφου 1 δ του παρόντος άρθρου παρέ¬ 
χεται δυνατότητα εξάσκησης σε δύο (2) πτήσεις στον 
Εξομοιωτή Πτήσεων. 

7. Στον υπό κρίση πτητικής καταλληλότητας αξιωματι¬ 
κό, ανθυπασπιστή ή υπαξιωματικό μέλος πληρώματος 
Α/Φ ή Ε/Π, σύμφωνα με τη περίπτωση της υποπαραγρά- 
φου 1ε του παρόντος άρθρου, πριν από οποιαδήποτε 
γραπτή εξέταση εδάφους και με σκοπό όπως ο παραπε- 
μπόμενος προετοιμαστεί κατάλληλα, παρέχεται χρονικό 
διάστημα τουλάχιστον ενός (1) μηνάς από την εξέταση 
που απέτυχε. 

8. Αξιωματικός, ανθυπασπιστής ή υπαξιωματικός μέλος 
πληρώματος Α/Φ ή Ε/Π, που τίθεται υπό κρίση πτητικής 
καταλληλότητας σύμφωνα με την υποπαράγραφο 1 ε του 
παρόντος άρθρου, εξετάζεται από την επιτροπή σε ερω¬ 
τηματολόγιο επαγγελματικών θεμάτων και ερωτηματο¬ 
λόγιο Ζωτικών Διαδικασιών Ανάγκης (ΒΟΓϋ ΡΑΟΕ), σύμ¬ 
φωνα με την εκάστοτε ισχύουσα Διαταγή Εκπαίδευσης. 

9. Οι αξιολογήσεις αέρος και εδάφους θα γίνονται με 
βάση τα κριτήρια απόδοσης (5ΤΑΝ0ΑΒ03) που καθορί¬ 
ζονται από τα εκάστοτε ισχύοντα Κανονισμό Τυποποίη- 
σης-Αξιολόγησης και Διαταγή Εκπαίδευσης για κάθε στά¬ 
διο εκπαίδευσης των μελών πληρώματος αέρος. 

10. Σε κάθε περίπτωση κρίσης πτητικής καταλληλότη¬ 
τας, η έκθεση της επιτροπής αξιολόγησης τίθεται στο Φά¬ 
κελο του παραπεμπόμενου. 

ΑΡΘΡΟ 6 

Καταργούμενες διατάξεις 

1. Από τη θέση σε ισχύ του παρόντος καταργούνται: 

α. Το ΠΔ 718/1982 «Πτητική καταλληλότητα Ιπταμένων 
και Ραδιοναυτίλων Αξιωματικών, λόγω μειωμένης πτητι¬ 
κής ικανότητας ή μειωμένης πτητικής έφεσης και πειθαρ- 
χικότητας κατά τις πτήσεις» (ΦΕΚ Α' 154). 

β. Το ΠΔ 247/1987 «Τροποποίηση του ΠΔ 718/1982» 
(ΦΕΚΑ' 110). 

γ. Το άρθρο 57 του ΒΔ 370/1967 «Περί Οργανισμού της 
Σχολής Ικάρων» (ΦΕΚΑΊ13). 

δ. Τα άρθρα 60 και 62 της Υπουργικής απόφασης ΥΕΘΑ 
275366/1966 «Περί Οργανισμού Σχολής Ιπταμένων Αερο¬ 
πορίας (ΣΙΑ)» (ΦΕΚ Β'617). 


2. Κάθε άλλη διάταξη ΠΔ, ΒΔ η Υπουργικής Απόφασης 
που αναφέρεται στη πτητική ανεπάρκεια των κατηγοριών 
Ιπτάμενου προσωπικού που αναφέρονται στο παρόν. 

ΑΡΘΡΟ 7 
Έναρξη ισχύος 

Η ισχύς του παρόντος Π.Δ. αρχίζει από την ημερομηνία 
της δημοσιεύσεώςτου στην Εφημερίδατης Κυβερνήσεως. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 20 Ιανουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΑΠΟΣΤΟΛΟΣ ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 17 
Σύσταση πάγιας προκαταβολής στην Πρεσβεία 
της Ελλάδος στο Ριάντ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 145, παρ. 1 του Ν 2594/98 
«Περί Οργανισμού του Υπουργείου Εξωτερικών» (Α' 62). 

2) Τις διατάξεις του άρθρου 46 παρ. 2 του Ν. 2362/95 
«Περί Δημοσίου Λογιστικού, Ελέγχου των δαπανών του 
Κράτους» (Α'247). 

3) Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» (Α' 37). που προστέθη¬ 
κε με το άρθρο 27 του Ν. 2081/1992 (Α' 154) καιαντικατα- 
στάθηκε με την παράγραφο 2α του άρθρου 1 του 
Ν.2469/1997 (Α'38). 

4) Την υπ’ αριθμ. 1107147/1239/0006Α/4.10.96 Κοινή 
Απόφαση του Πρωθυπουργού και του Υπουργού Οικονο¬ 
μικών, για την ανάθεση αρμοδιοτήτων στους Υφυπουρ¬ 
γούς Οικονομικών. 

5) Το γεγονός, ότι από την σύσταση πάγιας προκαταβολής 
στην Πρεσβεία της Ελλάδος στο Ριάντ προκαλείται δαπάνη, 
σε βάρος του κρατικού Προϋπολογισμού, το ύψος της οποί¬ 
ας δεν μπορεί, επί του παρόντος, να προσδιορισθεί. 

6) Την αιτιολογημένη εισήγηση της Υπηρεσίας Δημο¬ 
σιονομικού Ελέγχου του Υπουργείου Εξωτερικών, η 
οποία συνετάχθη σύμφωνα με το άρθρο 46 παρ 2 του Ν. 
23 62/1995. 

7) Την γνωμοδότηση 376/1999 του Συμβουλίου της Επι¬ 
κράτειας, με πρόταση του Υπουργού Εξωτερικών και του 
Υφυπουργού Οικονομικών, αποφασίζουμε: 

Άρθρο μόνο 

Συνιστάται στην Πρεσβεία της Ελλάδος στο Ριάτ πάγια 
προκαταβολή, για την αντιμετώπιση διαφόρων δαπανών, των 
οποίων η πραγματοποίηση, από την φύση τους, δεν δέχεται 
αναβολή και δεν είναι δυνατή με τη ν κανονική διαδικασία. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 20 Ιανουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

